**Preambulum**

A párhuzamos szakakkreditáció tranzakciós szintű kivitelezéséhez első lépésben az akkreditációs dokumentum elvárásainak tranzakciós szinten alátámasztható értelmezése történt meg. (<http://miau.gau.hu/avir/intranet/mab_001.doc>)

Univerzális probléma: Az egyes válaszok időkoordinátája nincsenek kellően definiálva. Javaslat: a KKK (<http://miau.gau.hu/avir/intranet/iszam%20szie_indit%20%20Szakigazg%20szakir_050518.doc>) állapot feltüntetése és az ettől való eltérések szöveges értelmezése, vagy a legutolsó ismert állapot feltüntetése és az oda vezető út tételes bemutatása. Azaz minden válasz két oszlopos kellene, hogy legyen: kiindulási és záró állapot (szövegesen az oda vezető út bemutatásával).

A munkával párhuzamosan keletkezik és fejlődnek az önértékelés során felmerülő, anonim, potenciális felhasználók kérdései és az arra érkező AVIR MCS által adott válaszok gyűjteménye.

(<http://miau.gau.hu/avir/public/GYIK1.doc>, <http://miau.gau.hu/avir/public/GYIK2.doc>,

<http://miau.gau.hu/avir/public/GYIK3.doc>,)

A GYIK témaköreihez felkínált WIKI-keretrendszer lehetővé teszi, hogy BÁRKI (regisztráció után) észrevételeit, javításait megtegye. Ezek a laptörténeten keresztül mindenki számára publikusan követhetők. (<https://miau.gau.hu/mediawiki/index.php/Kateg%C3%B3ria:GYIK_AVIR>)

Minden egyes MAB táblázat kimutatás-varázslással kerül szemléltetésre azzal a céllal, hogy demonstráljuk, hogy mögöttes adatbázis és valódi jelentés-késztési rutin található. Amennyiben eltér a jelentések struktúrája a MAB által kértektől, annak az az oka, hogy a MAB által elvárt formátum SQL technikailag hibrid megoldás, mely nem hordoz többlet információt. Így jött létre a minden szak esetén egységes szerkezetben tárolható személyügyi adatok keretrendszere és az ezek bizonyítását támogató felületek, amely „A képzés személyi feltételei” című fejezet kitöltését támogatja. (<http://miau.gau.hu/avir/public/hr_ajanlas.xls>, <http://miau.gau.hu/avir/intranet/hr_v3.xls>)

„A képzés tartalma” című fejezet kitöltésének támogatására jött létre egy az ISZAM-on oktatott tantárgyakat leíró adatbázis, mely a tantárgy nevén túl tartalmazza, azok Neptun kódját, tárgyfelelősét, az oktatókat, a tárgyért felelős intézetet, az órák számát, a kredit értéket, a számonkérés módját, stb. Az ilyen tranzakciós szintű adatbázisnak köszönhetően automatikusan kitölthetők a MAB-dokumentum összegző táblázatai, mint például az „Összesítés az oktatói körről”. (<http://miau.gau.hu/avir/intranet/tantargy_20101222.xls>)

A Neptun, mint tény-konténer átvilágításának tapasztalatai szerint arra a kérdésre keresve a választ, hogy mennyi kredit és tantárgy kapcsolódik dinamikusan egy-egy oktató nevéhez, jelenleg nem képes semmilyen zárt és ellenőrzött választ adni, hiszen ennek feltöltését a kari tanácsi határozatok alapján nem előzte meg offline monitoring és kontrolling nézetek sorozata, melyből a tervezési és az archív tartalmak mindenkor széleskörű ellenőrzés után kerültek volna be a Neptunba. Más szavakkal: már a kari tanácsi határozatok előkészítését is meg kell, hogy előzze az akkreditációs szempontól ellenőrzött nézetek előállítása, hiszen miért is kellene olyan határozatot hozni, mely minőségbiztosítási szempontból kétes értékűnek minősül már a javaslati fázisban is. (<http://miau.gau.hu/avir/public/export_v2.xls>)

„A szakon folyó képzés tudományos háttere" című fejezethez a folyószöveges KKK bizonyítékainak hiányát feloldandó szükséges a szakmai műhelyek (a kutatási projekteken túl mutató tudományos kapcsolatok, eredményeik és HR-aspektusaik) katalogizálása. Ezen adatokra alapozó jelentések nélkül minden folyószöveg támadható, ill. csak esetlegesen fogadható el. A tudományos háttérről gyűjtendő/gyűjthető adatok soronként egy-egy potenciális folyószöveges mondatot jelentenek, melyek akár sablonszöveg-generálás keretében is előállíthatók. A cél azonban az, hogy maguk a jelentések legyenek elegendőek az akkreditőr részére, aki nem stilisztikai bravúrokra (vö. http://miau.gau.hu/avir/public/cswot\_v2.doc), hanem ellenőrizhető tényekre kell, hogy kíváncsi legyen. (<http://miau.gau.hu/avir/public/iszam_tudhatter_v2.xls>) A MAB által tételesen meg sem fogalmazott adatok forrása az egyes képzések napló-szerű történéseinek gyűjteménye (jelen esetben: miau.gau.hu: nappalos hírek, myx-hírek, itt-hírek, career-hírek, ill. maguk a miau újságszámok). Ezek alapján egy információbrókernek is képesnek kell lennie az elvárások és a nyers hírek közötti konszolidációra az érintettek állandó zaklatása nélkül, akik természetesen előre nem tudhatták, milyen státuszváltozókhoz méltóan kell egy-egy hírt kialakítaniuk, ha egyáltalán naplózták a múltat…

A MAB által folyószöveges értékelésként elvárt fejezetek is kezelhetők tranzakciós szinten. Ezt szemlélteti az ISZAM szak kapcsolati formáit tartalmazó adatbázis, amelynek tartalmát az előírások hiányában az önértékelést készítő személy határozza meg. Ennek megfelelően az ISZAM szak kapcsolati pontjainak feltárása az alábbiakon keresztül történt: potenciális hallgatók, hallgatók, végzettek, munkaerőpiac, más szakok itthon és külföldön. (<http://miau.gau.hu/avir/intranet/crm_v4.xlsx>)

A (C)SWOT analízis is a folyószöveges értékelések hatáskörébe tartozik, ráadásul ez a megszokott önértékelési forma tranzakciós szinten nem bizonyított, olyan életérzések keltését erősíti, melyeket senki nem vizsgált meg a versengő objektumok tényadatai alapján, sőt zömmel a vizsgálandó adatok maguk sem léteznek. (<http://miau.gau.hu/avir/public/cswot_v2.doc>) A C-SWOT a többi folyószövegtől még abban is jelentősen különbözik, hogy értékítéletek alkotására, kimondására kényszeríti az önértékelőket anélkül, hogy megfelelő pl. benchmarking adatvagyon állna országos szinten rendelkezésre (vö. korszerű-e egy tangazdaság?). Az adathiány és a módszertani problémák feloldása példaértékűen máris megtörtént: http://miau.gau.hu/avir/public/kir\_myx1.xlsx

Az ezen tranzakciós elvek szerint lefolytatott szakakkreditáció a későbbiekben inputokat nyújthat az intézményi akkreditációs feladatok végrehajtásához, valamint lehetővé teszi az egyes szakok, karok, de akár intézmények objektívebb szemléletű összehasonlíthatóságát, összemérhetőségét. Ennek megfelelően publikus adatokból már készült is elemzés. Az elemzés világosan jelzi, hogy a rendelkezésre álló adatvagyon, némi méretfüggőség elfogadása után (a nagyobb a szebb elv mentén) gyors és egyszerű rangsorolást eredményez az agrár területen működő karok között a 2009-es állapotfelvétel alapján. (részlet egy most készülő ISZAM-szakdolgozat modell-számításaiból: módszer = hasonlóságelemzés Y0-eljárás, cél: annak bizonyítása, hogy minden objektum azonos értékű) (<http://miau.gau.hu/avir/public/kir_myx1.xlsx>)

Az elemzések operatív rétege is előkészítésre került: az egyes tantárgyak kredit –értékének felülvizsgálata kapcsán: http://miau.gau.hu/avir/intranet/tantargy\_v2.xls

Megkezdődött az egy oktatóra jutó konszolidált kredit-számítás megalapozása is:

<http://miau.gau.hu/avir/public/fz82qy.xls> A neptun kapcsán kijelenthető: a neptun-ba csak és kizárólag előzetesen ellentmondás-mentesített adatokat szabad betárolni, mert a neptun nincs felkészítve az inkonzisztenciák kezelésére…